**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**PROIECT DE HOTĂRÂRE nr. ­­­­­­­­\_\_\_\_\_\_ din data de \_\_\_\_\_\_\_\_\_\_\_\_**

**privind aprobarea** **proiectului ”Digitalizarea proceselor de citire a contoarelor și detectare a pierderilor de apă în județul Satu Mare”, inițiat de Operatorul Regional de Apă și Canal, Apaserv Satu Mare S.A. și a cofinanțării în procent de 2% din valoarea eligibilă aferentă proiectului**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de:

- Nota de fundamentare nr. 19056/17.11.2022 a Apaserv Satu Mare S.A. înaintată prin Adresa Apaserv Satu Mare S.A. nr. 19055/17.11.2022 înregistrată la registratura Consiliului Județean Satu Mare cu nr. 24744/17.11.2022,

- Avizul favorabil nr. 19052/17.11.2022 al Comisiei tehnico-economice a Apaserv Satu Mare S.A. privind Studiul de oportunitate nr.18888/16.11/2022,

- Ghidul solicitantului aferent **Programului Operațional Infrastructură Mare 2014-2020, Axa Prioritară 3. Dezvoltarea infrastructurii de mediu în condiții de management eficient al resurselor,** prioritatea de investiții *6.ii- Investiții în sectorul apei, pentru a îndeplini cerințele acquis- ului de mediu al Uniunii Europene și pentru a răspunde unor nevoi de investiții identificate de statele membre care depășesc aceste cerințe cuprinde* și Obiectivul Specific 3.2 *Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației,* punctele 1.8.2. Ratele de cofinanțare a proiectelor, respectiv punctul 2.1 Eligibilitatea solicitantului lit .c ) și d): sursele de finanțare se asigură: 94% - 85% Fondul de Coeziune, 13% buget de stat, 2% buget local, contribuție proprie Operator Regional 6%,

 având în vedere prevederile din:

-- O.U.G. nr. 40/2015 privind gestionarea financiară a fondurilor europene pentru perioada de programare 2014 – 2020, cu modificările și completările ulterioare;

- H.G. nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;

 luând în considerare:

* prevederile art..8 alin. (1), art. 9 alin. (1) lit. d), art. 10 alin. (6) lit..b și cele ale art. 44 din Legea serviciilor comunitare de utilități publice nr. 51/2006, republicată, cu modificările și completările ulterioare;
* prevederile art. 35 alin. (6) și ale art. 45 din Legea 273/2006 privind finanțele publice locale, cu modificările și completările ulterioare;

 în conformitate cu prevederile art. 173 alin (1) lit. f) precum și cele ale art. 182 alin (4) cu trimitere la art. 139 alin (3) lit. a) din O.U.G. nr. 57/2019 privind Codul administrativ, cu modificările și completările ulterioare

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

 **Art.1**Se aprobă proiectul **”Digitalizarea proceselor de citire a contoarelor și detectare a pierderilor de apă în județul Satu Mare”,** inițiat deOperatorul Regional de Apă și Canal,Apaserv Satu Mare S.A., în vederea depunerii acestuia în cadrul Programului Operațional Infrastructură Mare 2014-2020.

 **Art.2** **(1)** Se aprobă valoarea totală a proiectului **”Digitalizarea proceselor de citire a contoarelor și detectare a pierderilor de apă în județul Satu Mare”** în cuantum de **9.852.903 lei** (fără TVA).

**(2)** Se aprobă contribuția în valoare de **185.234,58 lei (**fără TVA),reprezentând 2% din valoarea cheltuielilor eligibile din bugetul proiectului, sumă ce va fi asigurată din bugetul local al Județului Satu Mare.

**Art.3** Cu ducerea la îndeplinire se încredințează Operatorul Regional de Apă și Canal, Apaserv Satu Mare S.A., Direcția Dezvoltare Regională și Direcția Economică din cadrul aparatului de specialitate al Consiliului Județean Satu Mare.

**Art.4** Prezenta hotărâre se comunică Operatorului Regional de Apă și Canal, Apaserv Satu Mare S.A., Direcției Dezvoltare Regională și Direcției Economice din cadrul aparatului de specialitate al Consiliului Județean Satu Mare și se aduce la cunoștință publică prin grija secretarului general al județului.

.

**Satu Mare, \_\_\_\_\_\_\_\_\_\_\_\_2022**

 **INIŢIATOR:**

 **PREŞEDINTE,AVIZEAZĂ:**

 **Pataki Csaba SECRETAR GENERAL AL JUDEŢULUI,**

 **Crasnai Mihaela Elena Ana**

Red. Tehn. R.A.L../Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea proiectului ”Digitalizarea proceselor de citire a contoarelor și detectare a pierderilor de apă în județul Satu Mare”, inițiat de Operatorul Regional de Apă și Canal, Apaserv Satu Mare S.A. și a cofinanțării în procent de 2% din valoarea eligibilă aferentă proiectului**

Ministerul Investițiilor și Proiectelor Europene a lansat în cadrul Programului Operaţional Infrastructură Mare 2014-2020, Axa Prioritară 3. Dezvoltarea infrastructurii de mediu în condiții de management eficient al resurselor, prioritatea de investiții 6.ii- Investiții în sectorul apei, pentru a îndeplini cerințele acquis- ului de mediu al Uniunii Europene și pentru a răspunde unor nevoi de investiții identificate de statele membre care depășesc aceste cerințe cuprinde și Obiectivul Specific 3.2 Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației. În cadrul acestui obiectiv specific se vizează inclusiv măsuri de digitalizare necesare pentru eficientizarea si sustenabilitatea investițiilor în sectorul de apă/apă uzată (automatizări, SCADA, GIS, contorizări, controlul pierderilor, laborator analiză/prelucrare date etc.).

Apaserv Satu Mare S.A. intenționează să depună o Cerere de Finanțare cu titlul proiectului ”Digitalizarea proceselor de citire a contoarelor și detectare a pierderilor de apă în județul Satu Mare” finanțate din POIM 2014-2020.

Scopul proiectului este ”Implementarea unor soluții digitale integrate care să ducă la eficientizarea proceselor, reducerea pierderilor și îmbunătățirea calității serviciilor la nivelul județului Satu Mare.”

Obiectivul general este ”Eficientizarea proceselor prin reducerea pierderilor de apă în rețele și îmbunătățirea calității serviciilor la nivelul Operatorului Regional Apaserv Satu Mare S.A.”

**Valoarea proiectului:**

**9.852.903,0** lei fară TVA

**1.999.940,0** euro fără TVA

**1.872.051,0** lei TVA

**11.724.954,0** lei cu TVA

**2.379.928,0** euro cu TVA

**Curs EURO - BNR/mediu - luna Octombrie 2022 = 4,9266 lei**

 În conformitate cu prevederile punctului 1.8.2 Ratele de cofinanțare a proiectelor - din Ghidul Solicitantului – Instituirea unor măsuri pentru proiectele de infrastructură de apă și apă uzată, în vederea digitalizării infrastructurii operate de către operatorii regionali - finanțate prin Programul Operațional Infrastructură Mare (P.O.I.M.2014-2020), Axa prioritară 3. Dezvoltarea infrastructurii de mediu în condiții de management eficient al resurselor, Obiectivul Specific 3.2. Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației, sursele de finanțare

pentru proiectele finanțate prin O.S. 3.2 se asigură după cum urmează: 94% (85% Fondul de Coeziune, 13% buget de stat şi 2% buget local), în conformitate cu regulile specifice proiectelor generatoare de venituri, se aplică structura de finanţare cu rata forfetară de 6% suportată de către beneficiarul proiectului.

**Având în vedere cele de mai sus rata de cofinanțare, în procent de 2% din valoarea eligibilă a proiectului aferente județului Satu Mare este de 185.234,58 Lei.**

Suma de **185.234,58 lei** nu include TVA și nici alte cheltuieli neeligibile.

Cheltuielile neeligibile și neprevăzute vor fi suportate de Apaserv Satu Mare S.A.

Având în vedere adresa Apaserv Satu Mare S.A. nr. 19.055/17.11.2022 înregistrată la registratura Consiliului Județean Satu Mare cu nr. 24.744/17.11.2022, și Nota de fundamentare nr. 19.056/17.11.2022 a Apaserv Satu Mare S.A. privind aprobarea cofinanțării de 2% pentru proiectul ”Digitalizarea proceselor de citire a contoarelor și detectare a pierderilor de apă în județul Satu Mare”, finanțate din POIM 2014-2020*,* aplicant proiect, Operatorul Regional de Apa și Canal, Apaserv Satu Mare S.A.

 Ținând cont de prevederile art. 35 alin. (6) și art. 45 din Legea nr. 273/2006 privind finanțele publice locale, cu modificările și completările ulterioare,

Luând în considerare cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**proiectul de hotărâre privind aprobarea proiectului ”Digitalizarea proceselor de citire a contoarelor și detectare a pierderilor de apă în județul Satu Mare”, inițiat de Operatorul Regional de Apă și Canal, Apaserv Satu Mare S.A. și a cofinanțării în procent de 2% din valoarea eligibilă aferentă proiectului**

**INIŢIATOR:**

**PREŞEDINTE,**

 **Pataki Csaba**

Red. Tehn. I.L.C./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea proiectului ”Digitalizarea proceselor de citire a contoarelor și detectare a pierderilor de apă în județul Satu Mare”, inițiat de Operatorul Regional de Apă și Canal, Apaserv Satu Mare S.A. și a cofinanțării în procent de 2% din valoarea eligibilă aferentă proiectului**

Ministerul Investițiilor și Proiectelor Europene a lansat în cadrul Programului Operaţional Infrastructură Mare 2014-2020, Axa Prioritară 3. Dezvoltarea infrastructurii de mediu în condiții de management eficient al resurselor, prioritatea de investiții 6.ii- Investiții în sectorul apei, pentru a îndeplini cerințele acquis- ului de mediu al Uniunii Europene și pentru a răspunde unor nevoi de investiții identificate de statele membre care depășesc aceste cerințe cuprinde și Obiectivul Specific 3.2 Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației. În cadrul acestui obiectiv specific se vizează inclusiv măsuri de digitalizare necesare pentru eficientizarea si sustenabilitatea investițiilor în sectorul de apă/apă uzată (automatizări, SCADA, GIS, contorizări, controlul pierderilor, laborator analiză/prelucrare date etc.).

Apaserv Satu Mare S.A. intenționează să depună o Cerere de Finanțare cu titlul proiectului ”Digitalizarea proceselor de citire a contoarelor și detectare a pierderilor de apă în județul Satu Mare”, finanțate din POIM 2014-2020.

Scopul proiectului este **”**Implementarea unor soluții digitale integrate care să ducă la eficientizarea proceselor, reducerea pierderilor și îmbunătățirea calității serviciilor la nivelul județului Satu Mare.”

Indicatorul aferent pierderilor de apă “Apă nefacturată” pentru anul 2021 atinge nivelul de **39,45%**, ceea ce depășește nivelul programat de **32%** pentru perioada actuală, iar ținta de performanta începând cu anul 2033 este **25%.**

Obiectivul general al proiectului este ”Eficientizarea proceselor prin reducerea pierderilor de apă în rețele și îmbunătățirea calității serviciilor la nivelul Operatorului Regional Apaserv Satu Mare S.A.”

Obiective specifice:

* asigurarea continuității și securității serviciilor;
* digitalizarea sistemelor de transmitere a indicatorilor de debit-presiune;
* asigurarea parametrilor corespunzători de debit - presiune;
* digitalizarea proceselor de citire a contoarelor;
* digitalizarea sistemelor de detectare a pierderilor;
* detectarea rapidă a pierderilor de apă din sistem;
* reducerea pierderilor de apă.

Proiectul include trei(3) contracte, prin care se vor realiza următoarele activități:

1. Achiziția de 1 buc. autolaborator de vizualizare canalizare care va fi folosit pentru vizualizarea rețelelor de canalizare în vederea identificării infiltrațiilor provenite din defectele apărute pe rețelele de apă potabilă. Autolaboratorul de vizualizare canalizare va fi folosit pe întreaga arie de operare, respectiv pe teritoriul unităților administrativ teritoriale din județul Satu Mare unde operează Apaserv Satu Mare S.A.
2. Achiziția a câte57 buc. sisteme de monitorizare debit-presiune pentru rețele, compuse din:
* Debitmetru electromagnetic cu flanșe fără zone de liniștire, DO amonte și aval DN100 și DN150.
* Logger de debit care va avea senzorul de presiune integrat și canal pentru intrare semnal debit tip puls;
* Furtun cu cuplaj rapid la ambele capete și adaptor cuplă rapidă la robinet de 1/2”;
* Cablu de comunicație PC cu conector USB pentru logger;
* Cablu de comunicație între Logger și debitmetru
* Acces platformă online în limba română pentru vizualizare și descărcare date, grafice etc. pentru 5 ani;
* SIM card cu roaming de date pentru 5 ani.

Debitmetrele achiziționate vor fi montate în cămine de măsură amplasate pe rețelele de distribuție existente de pe teritoriul unităților administrativ teritoriale din județul Satu Mare din aria de operare a Apaserv Satu Mare S.A., și anume: Ambud, Rușeni, Hrip, Dara, Atea, Petea, Micula (intrare comuna), Botiz de la Micula, Botiz -stație de pompare, Păulian, Moftinu Mare, Căpleni, Urziceni+Urziceni Pădure, Blaja, Cig, Sărăuad, Valea Morii, Silvaș, Săuca, Apa, Someșeni, Baba Novac, Halmeu Ieșire stație, Către Halmeu minus B-T, Halmeu Vii, Batarci -Tămășeni, Către Turulung, Sanislău+Ciumești, Ciumești, Craidorolț, Gelu, Mădăras, Orașu Nou, Prilog, Dobra, Hurezu Mare, Supur de jos I, Supur de jos II, Giorocuta, Racova, Sechereșa, Săcășeni, Beltiug, Șandra, Ghirișa, Giungi, Tarna Mare, Livada ieșire stație, Crucișor, Medieșu Aurit, Turt, Tiream, Valea Vinului, Foieni p1, Foieni p2, Agriș, Socond, Odoreu, Mărtinești.

1. Achiziția a 8.592 contoare de apă rece electromagnetice, tip iPERL Dn 15mm, Dn 50mm, în Județul Satu Mare compuse din:
* Contoare apă rece, Dn 15 mm;
* Contoare apă rece, Dn 50 mm;
* Terminal portabil;
* Stație de încărcare-descărcare date și încărcare terminal de citire portabil pentru citirea contorului;
* Aplicație software pentru gestiunea contoarelor, a sistemului de citire și facturare;
* Kit de antenă pentru mașină.

Locul de montaj al contoarelor de apă rece **tip iPERL** va fi în cămine de branșament, tunele tehnice și/sau subsoluri tehnice aflate la limita de proprietate ale utilizatorilor din următoarele localități din aria de operare a Apaserv Satu Mare S.A.: orașul Carei - 7.067 buc. DN 15 mm, orașul Negrești-Oaș – 1475 buc. DN 15 mm, municipiul Satu Mare – 50 buc. DN 50 mm.

**Valoarea proiectului:**

**9.852.903,0** lei fară TVA

**1.999.940,0** euro fără TVA

**1.872.051,0** lei TVA

**11.724.954,0** lei cu TVA

**2.379.928,0** euro cu TVA

**Curs EURO - BNR/mediu - luna Octombrie 2022 = 4,9266 lei**

 În conformitate cu prevederile punctului 1.8.2 Ratele de cofinanțare a proiectelor - din Ghidul Solicitantului – Instituirea unor măsuri pentru proiectele de infrastructură de apă și apă uzată, în vederea digitalizării infrastructurii operate de către operatorii regionali - finanțate prin Programul Operațional Infrastructură Mare (P.O.I.M.2014-2020), Axa prioritară 3. Dezvoltarea infrastructurii de mediu în condiții de management eficient al resurselor, Obiectivul Specific 3.2. Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației, sursele de finanțare pentru proiectele finanțate prin O.S. 3.2 se asigură după cum urmează: 94% (85% Fondul de Coeziune, 13% buget de stat şi 2% buget local), în conformitate cu regulile specifice proiectelor generatoare de venituri, se aplică structura de finanţare cu rata forfetară de 6% suportată de către beneficiarul proiectului.

**Având în vedere cele de mai sus cofinanțarea, în procent de 2% din valoarea eligibilă a proiectului, aferente județului Satu Mare este de 185.234,58 Lei.**

Suma de **185.234,58 lei** nu include TVA și nici alte cheltuieli neeligibile.

Cheltuielile neeligibile și neprevăzute vor fi suportate de Apaserv Satu Mare S.A.

Având în vedere adresa Apaserv Satu Mare S.A. nr. 19.055/17.11.2022 înregistrată la registratura Consiliului Județean Satu Mare cu nr. 24.744/17.11.2022, și Nota de fundamentare nr. 19.056/17.11.2022 a Apaserv Satu Mare S.A. privind aprobarea cofinanțării de 2% pentru proiectul ”Digitalizarea proceselor de citire a contoarelor și detectare a pierderilor de apă în județul Satu Mare”, finanțate din POIM 2014-2020*,* aplicant proiect, Operatorul Regional de Apa și Canal, Apaserv Satu Mare S.A.

Ținând seama de:

- prevederile Ghidului solicitantului, unde la Capitolul 2. Reguli pentru acrdarea finațării, punctul 2.1 Eligibilitatea solicitantului, lit d. prevede că solicitantul demonstrează capacitatea și asigurarea cofinanțării proiectului – se probează prin Hotărâri ale CL/CJ pentru asigurarea cofinanțării din partea autorităților locale.

- prevederile Legii serviciilor comunitare de utilități publice nr. 51/2006, republicată, cu modificările și completările ulterioare:

 ”Art. 8 alin. (1) Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice.”

 Art. 9 alin. (1) Raporturile juridice dintre autorităţile administraţiei publice locale sau, după caz, dintre asociaţiile de dezvoltare intercomunitară având ca scop serviciile de utilităţi publice şi utilizatori, stabilite pe baza prevederilor prezentei legi, sunt raporturi juridice de natură administrativă, supuse normelor juridice de drept public. Autorităţile administraţiei publice locale au următoarele obligaţii faţă de utilizatorii serviciilor de utilităţi publice:...

 d) să adopte măsuri în vederea asigurării finanţării infrastructurii tehnico-edilitare aferente serviciilor;”

”Art. 10 alin. (6) Sistemele de utilităţi publice sau părţile componente ale acestora, realizate în comun prin programe de investiţii noi realizate în cadrul asociaţiei de dezvoltare intercomunitară având ca scop serviciile de utilităţi publice, aparţin proprietăţii publice a unităţilor administrativ-teritoriale membre şi se înregistrează în patrimoniul acestora conform prevederilor Legii nr. 213/1998 privind bunurile proprietate publică, cu modificările şi completările ulterioare, pe baza următoarelor criterii:...

 b) bunurile situate pe raza mai multor unităţi administrativ-teritoriale şi/sau care deservesc mai multe unităţi administrativ-teritoriale aparţin domeniului public al judeţului, dacă toate unităţile administrativ-teritoriale implicate sunt situate în acelaşi judeţ şi judeţul este membru al asociaţiei;”

 ”Art. 44 alin. (1) Finanţarea şi realizarea investiţiilor aferente sistemelor de utilităţi publice se fac cu respectarea legislaţiei în vigoare privind iniţierea, fundamentarea, promovarea şi aprobarea investiţiilor publice, în temeiul următoarelor principii: a) promovarea rentabilităţii şi eficienţei economice; b) păstrarea veniturilor realizate din aceste activităţi la nivelul colectivităţilor locale şi utilizarea lor pentru dezvoltarea serviciilor şi a infrastructurii tehnico-edilitare aferente; c) întărirea autonomiei fiscale a unităţilor administrativ-teritoriale pentru crearea mijloacelor financiare necesare în vederea funcţionării serviciilor; d) întărirea autonomiei locale privind contractarea şi garantarea unor împrumuturi interne sau externe necesare pentru finanţarea infrastructurii tehnico-edilitare aferente serviciilor, în condiţiile legii; e) respectarea legislaţiei în vigoare privind achiziţiile publice; f) respectarea dispoziţiilor legale referitoare la calitatea şi disciplina în construcţii, urbanism, amenajarea teritoriului şi protecţia mediului.”

- prevederile Legii nr. 273/2006 privind finanţele publice locale, cu modificările şi completările ulterioare::

”Art. 35 Colaborare, cooperare, asociere, înfrăţire, aderare alin. (6) Obligaţiile financiare rezultate din acorduri de cooperare, de înfrăţire sau de aderare a unităţilor administrativ-teritoriale la asociaţii interne organizate la nivel naţional ori la organizaţii internaţionale cu personalitate juridică, hotărâte de autorităţile deliberative, în condiţiile legii, se suportă din bugetele locale ale acestora.”

”Art. 45 din Legea nr. 273/2006 privind finanţele publice locale, cu modificările şi completările ulterioare: ”Art. 45 Condiţii pentru includerea investiţiilor în proiectul bugetului

 (1) Obiectivele de investiţii şi celelalte cheltuieli asimilate investiţiilor se cuprind în programele de investiţii anuale, anexe la buget, numai dacă, în prealabil, documentaţiile tehnico-economice, respectiv notele de fundamentare privind necesitatea şi oportunitatea efectuării cheltuielilor asimilate investiţiilor, au fost elaborate şi aprobate potrivit dispoziţiilor legale.

 (2) Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu această destinaţie, asigurând totodată realizarea obiectivelor de investiţii în cadrul duratelor de execuţie aprobate.”

Având în vedere cele de mai sus, în temeiul prevederilor art. 182 alin. (4) cu trimitere la art. 136 alin. (8) lit. b) și alin. (10) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind aprobarea proiectului ”Digitalizarea proceselor de citire a contoarelor și detectare a pierderilor de apă în județul Satu Mare” inițiat de Operatorul Regional de Apă și Canal, Apaserv Satu Mare și a cofinanțării în procent de 2% din valoarea eligibilă aferentă proiectului.**

 **Director executiv, Șef Serviciu Managementul Proiectelor,**

 **Ștern Felicia Cristina Barta Bianca Melania**

 **Vizat juridic, Întocmit,**

 **Roatiș Alina–Ligia Istrăuan Lacrima Camelia**

Red. Tehn. I.L.C./Exemplare 5